JONIŠKIO RAJONO SAVIVALDYBĖS TARYBA

SPRENDIMAS

DĖL JONIŠKIO RAJONO SAVIVALDYBĖS TARYBOS 2010 M. RUGPJŪČIO 5 D.

SPRENDIMO NR. T-136 „DĖL DIENOS SOCIALINĖS GLOBOS ASMENS NAMUOSE

TEIKIMO TVARKOS APRAŠO PATVIRTINIMO“ PAKEITIMO

2012 m. sausio 26 d. Nr. T-18

Joniškis

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 punktu, Lietuvos Respublikos sveikatos apsaugos ministro ir socialinės apsaugos ir darbo ministro 2007 m. liepos 4 d. įsakymu Nr. V-558/A1-183 patvirtintu Slaugos ir socialinių paslaugų bendro teikimo tvarkos aprašu (Žin., 2007, Nr. 76-3029), Joniškio rajono savivaldybės taryba nusprendžia:

Pakeisti Dienos socialinės globos asmens namuose teikimo tvarkos aprašo, patvirtinto Joniškio rajono savivaldybės tarybos 2010 m. rugpjūčio 5 d. sprendimu Nr. T-136 (2011 m. rugsėjo 29 d. sprendimo Nr. T-168 redakcija), 24 punktą ir jį išdėstyti taip:

„24. Socialinio darbuotojo padėjėjas negali teikti socialinės globos paslaugų asmeniui su kuriuo jį sieja giminystės ar svainystės ryšiai, išskyrus atvejus, kai socialinės globos paslaugos teikiamos asmenims su proto ar psichikos negalia. Asmuo, kuriam teismo sprendimu nustatyta neįgaliojo globa, negali teikti socialinės globos namuose.“

Savivaldybės meras	Gediminas Čepulis